Държавен вестник, бр. 39, 2002 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  39
Приложение № 1
към чл. 1
НАРЕДБА
за условията и реда за достъп на привилегиро-
вани потребители и независими производите-
ли на електрическа енергия до електропренос-
ната и електроразпределителните мрежи
Раздел I
Ред за определяне на привилегировани
потребители
Чл. 1. С наредбата се определят условията и
редът за достъп на привилегировани потребите-
ли и независими производители на електрическа
енергия в Република България до електропренос-
ната и/или електроразпределителните мрежи.
Чл. 2. (1) Привилегирован потребител на
електрическа енергия е лице, което отговаря на
следните условия:
1. има годишно потребление на електричес-
ка енергия не по-малко от 100 GWh;
2. няма неизпълнени задължения към елек-
тропреносното или към електроразпределител-
ното предприятие по договори за доставка на
електрическа енергия.
(2) Годишно потребление е потреблението
на електрическа енергия във всички подразде-
ления и обекти на потребителя независимо от
тяхното местоположение в страната.
(3) Годишното потребление по ал. 1 се опре-
деля въз основа на електрическата енергия,
която е използвана през предходната календар-
на година, като се включва и електрическата
енергия, произведена от самия потребител за
собствени нужди.
(4) Спадът на потреблението на електри-
ческа енергия на привилегирования потреби-
тел през текущата година не може да бъде ос-
нование за отказ от страна на електропренос-
ното и/или електроразпределителното пред-
приятие за сключване на договор за пренос на
договорената електрическа енергия с незави-
симия производител.
Чл. 3. (1) Потребителите подават заявление
до Държавната комисия за енергийно регули-
ране (ДКЕР) за придобиване статут на “приви-
легирован потребител”, към което прилагат
доказателства за:
1. годишното потребление на електрическа
енергия през предходната календарна година;
2. изпълнението на задълженията си към
момента на подаване на заявлението към елек-
тропреносното или електроразпределителното
предприятие.
(2) При изпълнение на условията по ал. 1
ДКЕР разглежда ежегодно заявленията и взе-
ма решение, с което определя статут на “приви-
легирован потребител” за период до 31 декем-
ври на календарната година.
(3) Държавната комисия за енергийно регу-
лиране изготвя списъци на привилегированите
потребители, които публикува в бюлетин.
Чл. 4. (1) Държавната комисия за енергий-
но регулиране до 30 ноември на предходната
календарна година определя с решение мощ-
ността и количествата електрическа енергия,
които всеки независим производител може да
договаря с привилегированите потребители
през следващата календарна година, и ги пуб-
ликува в бюлетина си.
(2) Мощността и количествата електричес-
ка енергия по ал. 1 се определят въз основа на
технико-икономически анализ на разходите за
производство на електрическа енергия и пре-
доставянето на разполагаема мощност в съот-
ветствие с Наредбата за образуване и прилага-
не на цените и тарифите на електрическата
енергия, приета с Постановление № 53 на Ми-
нистерския съвет от 2002 г. (ДВ, бр. 27 от 2002 г.).
Чл. 5. (1) Държавната комисия за енергийно
регулиране поддържа регистър на привилеги-
рованите потребители, на които е даден достъп
до електропреносната и/или електроразпреде-
лителните мрежи, включително на цялата съ-
пътстваща информация.
(2) Електропреносното и/или електрораз-
пределителните предприятия предоставят дан-
ни за сключените договори за пренос на елект-
рическа енергия от независимите производите-
ли до привилегированите потребители за включ-
ване в регистъра по ал. 1.
Чл. 6. При продажбата на електрическа енер-
гия на привилегировани потребители незави-
симите производители имат право на достъп до
електропреносната и/или електроразпредели-
телните мрежи по реда на наредбата.
Чл. 7. (1) Електропреносното или електро-
разпределителното предприятие не може да
отказва сключването на договор за пренос на
електрическа енергия с независим производи-
тел освен в случаите по чл. 10.
(2) При осъществяването на достъпа елек-
тропреносното, съответно електроразпредели-
телното, предприятие е длъжно да не проявява
дискриминация към отделните потребители и
производители.
(3) Работата на операторите на електропре-
носната и електроразпределителните мрежи при
осигуряване на достъп до мрежите се осъщест-
вява в съответствие с разпоредбите на Закона
за енергетиката и енергийната ефективност
(ЗЕЕЕ) и издадените въз основа на него подза-
конови актове и наредбата.
Раздел II
Ред за предоставяне на достъп на привилеги-
ровани потребители и независими производи-
тели до електропреносната и електроразпре-
делителните мрежи
Чл. 8. (1) Продажбата на електрическа енер-
гия между привилегирован потребител и неза-
висим производител се осъществява въз основа
на писмен договор, който се подписва след
сключването на договора по чл. 9, ал. 2.